Kap. Ivan Franičević preuzeo je vođenje Agencije za obalni linijski pomorski promet kao vršitelj dužnosti ravnatelja. Na tu je dužnost imenovan temeljem Odluke Upravnog vijeća Agencije, a nakon što je dužnosti razriješen dosadašnji ravnatelj Ivo Baldasar. Razrješenje je obavljeno na zahtjev gosp. Baldasara koji je na lokalnim izborima u lipnju 2013. godine izabran za gradonačelnika grada Splita, a što je funkcija nespojiva s obavljanjem dužnosti ravnatelja.
Kap. Franičević, dosadašnji pomoćnik ravnatelja, dužnost će obnašati do imenovanja novog ravnatelja Agencije po provedenom javnom natječaju. Inače je kap. Franičević na čelu Agencije bio od njezina osnutka 2006. godine do kolovoza 2012. godine.